open-index/open-wikipedia-markdown huggingface dataset:
ზღვისპირა ალპები (მრავალმნიშვნელოვანი)

ტოპონიმი **ზღვისპირა ალპები** შეიძლება აღნიშნავდეს:

* ზღვისპირა ალპები — რომის იმპერიის პროვინცია
* ზღვისპირა ალპები  —  საფრანგეთის დეპარტამენტი
* ზღვისპირა ალპები — მთათა სისტემა ალპებში
ორბი (მდინარე)

**ორბი** () — მდინარე საფრანგეთში, ეროს დეპარტამენტში, მდებარეობს ქვეყნის სამხრეთ ნაწილში, რომელიც ჩაედინება ხმელთაშუა ზღვაში. მდინარის სიგრძე 136 კმ, აუზის ფართობი 1330 კმ². 

Image:Roquebrun bridge.jpg|როქვებრონის ხიდი მდინარე ორბზე
Image:Roquebrun vue orb.JPG|მდინარე ორბი როქვებრონთან
Image:River Orb viewed from Beziers.JPG|მდინარე ორბის ხედი ბეიზიერიდან

## რესურსები ინტერნეტში 
* http://www.geoportail.fr 
* The Orb at the Sandre database

კატეგორია:საფრანგეთის მდინარეები
ქამელეონისებრნი

**ქამელეონისებრნი** () — ქვეწარმავალთა ოჯახი ხვლიკების ქვერიგისა.მათი სხეულის სიგრძე 60  სმ აღწევს. აქვთ შებრტყელებული გვერდები, მოკლე კისერი, როგორც წესი, გრძელი და მჭიდი კუდი, გრძელი ხუთთითიანი ფეხები, კეფაზე — ქედები და ბორცვები. ზოგიერთ სახეობას (უმთავრესად მამლებს) დინგზე უვითარდება ქერცლით დაფარული კანის გამონაზარდი. სხეული დაფარულია რქოვანი მარცვლებითა და ბორცვებით. დაფის აპკი არ გააჩნიათ. აქვთ დიდი თვალები დაფარული სქელი, ურთიერთშეზრდილი ქუთუთოებით, რომლებშიც პატარა ხვრელია გუგისათვის. ენა მეტად გრძელია და ხშირად სხეულის ნახევარს აღემატება, ღრუიანია და მშვიდ მდგომარეობაში — შეკუმშული. ენის ელვისებურ გამოსროლას განაპირობებს რგოლური კუნთების სწრაფი შეკუმშვა. ლავიწი არ გააჩნიათ. აქვთ მუცლის ნეკნები. უმრავლესობის ფილტვები  ყრუ გამო9ნაზარდებით ბოლოვდება, რის გამოც  ქამელეონისებრნი იბერებიან. განათების, ტემპერატურის გაღიზიანების საპასუხოდ ქამელეონისებრნი სწრაფად იცვლიან ფერს, რაც დაკავშირებულია სპეციალურ უჯრედებთან (ქრომატოფორებთან), რომლებიც შეიცავენ მუქ-ყავისფერ, მოწითალო და ყვითელ პიგმენტებს. ფერს იცვლის როგორც მთელი სხეული, ისე ცალკეული ნაწილებიც.

ოჯახში 4 გვარია, რომლებიც აერთიანებს 90-მდე სახეობას. გავრცელებული არიან უმთავრესად აფრიკაში, კუნძულ მადაგასკარზე, აგრეთვე სამხრეთ ევროპაში, დასავლეთ და სამხრეთ აზიაში. ბინადრობენ ძირითადად ხეებსა და ბუჩქებზე. საათობით არიან უძრავად ან მეტად თავისებურ მოძრაობებს (სხეულით ან თვალებით) ასრულებენ. იკვებებიან უხერხემლოებით, მსხვილი ფორმები — წვრილ-წვრილი ხერხემლიანებითაც. დებენ 15–80 კვერცხს. ზოგი კვერცხცოცხლადმშობია. აღსანიშნავია ჩვეულებრივი ქამელეონი (Chamaeleontidae chamaeleon), რომელიც გავრცელებულია  ჩრდილოეთ აფრიკაში, სამხრეთ ესპანეთში, ხმელთაშუა ზღვის ზოგიერთ კუნძულზე, სამხრეთ თურქეთსა და სირიაში. რამდენიმეჯერ ნაპოვნია სოხუმსა და ფოთში, რაც გემით ჩამოყვანით უნდა აიხსნას.

## ლიტერატურა
## რესურსები ინტერნეტში 
*  ქამელეონები
 

კატეგორია:ხვლიკები
კატეგორია:ცხოველები, რომლებსაც შეუძლიათ ფერის შეცვლა
ზღვისპირა ალპების დეპარტამენტი

**ზღვისპირა ალპები** — დეპარტამენტი საფრანგეთში პროვანსი-ალპები-ლაჟვარდოვანი ნაპირის რეგიონში. რიგითი ნომერია - 06.  ადმინისტრაციული ცენტრია ქალაქი ნიცა.  

## გეოგრაფია 
დეპარტამენტის ფართობია 4299 კმ². მის ტერიტორიაზე მიედინება მრავალი მდინარე, მათ შორის: ვარი, ბანდოლი, ბუიონი, ბურდუ. 

დეპარტამენტი მოიცავს 2 ოლქს, 52 კანტონს და 163 კომუნას. 

## რესურსები ინტერნეტში 
*Prefecture website
*General council website
*French Riviera directory 
*Musical traditions in the Alpes-Maritimes department
*About.com 

კატეგორია:საფრანგეთის დეპარტამენტები
ხეოთი (ახალციხის მუნიციპალიტეტი)

**ხეოთი** — სოფელი ახალციხის მუნიციპალიტეტში (ურავლის თემი), მდებარეობს ერუშეთის ქედის ჩრდილოეთ კალთაზე, მდინარე ხეოთისწყლის ხეობაში. ზღვის დონიდან 1420 მეტრი, ახალციხიდან 22 კილომეტრი. სოფელში დგას XV-XVI საუკუნეების ეკლესია. სოფელში არის საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 255 ადამიანი.

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
ავინიონი

**ავინიონი** (; ; ) — მთავარი ქალაქი პროვანსში, ვოკლიუზის დეპარტამენტში, საფრანგეთი. მდინარე რონის მარცხენა სანაპიროზე. ქვეყნის ერთ-ერთი საინტერესო ქალაქი თავისი მდებარეობითა და ისტორიით. 

ავინიოინის ისტორიული ცენტრიავინიონის საკათედრო ტაძარი, პაპის სასახლე, მცირე სასახლე და სენ-ბენეზეს ხიდი შესულია იუნესკოს მსოფლიო მემკვიდრეობის სიაში.

სხვა მნიშნელოვანი არქიტექტურული ძეგლებია წმინდა პიერის ბაზილიკა, თეატრი, მერია, რურის სასახლე.

მოქმედებს ლაპიდარული, ხელოვნების, ბუნების ისტორიის, ადგილობრივი ისტორიის და სხვა მუზეუმები.

## რესურსები ინტერნეტში 
* Tourist office website 
* City council website 
* Avignon theater festival website
* Avignon/New York & Avignon film festivals website
* Information and photos from ProvenceBeyond website
* BBC News:   Warning over French uranium leak 

კატეგორია:საფრანგეთის ქალაქები
კატეგორია:საფრანგეთის კომუნები
კატეგორია:ევროპის კულტურული დედაქალაქები
საფრანგეთის რეგიონების დროშები

აქ წარმოდგენილია საფრანგეთის რეგიონების დროშები.

ფაილი:Flag of Alsace.svg| ელზასის დროშა
ფაილი:Flag_of_Aquitaine.svg| აკვიტანიას დროშა
ფაილი:Flag_of_Auvergne.svg| ოვერნის დროშა
ფაილი:Flag of Basse-Normandie.svg| ქვემო ნორმანდიის დროშა
ფაილი:Bourgogne flag.svg| ბურგუნდიის დროშა
ფაილი:Flag_of_Brittany_(Gwenn_ha_du).svg| ბრეტანის დროშა
ფაილი:Flag_of_Centre_(France).svg|ცენტრის დროშა
ფაილი:Flag_of_Champagne-Ardenne.svg| შამპან-არდენის დროშა
ფაილი:Flag of Corsica.svg|კორსიკას დროშა
ფაილი:Franche-Comté.svg|ფრანშ-კონტეს დროშა
ფაილი:Haute-Normandie flag.svg| ზემო ნორმანდიის დროშა
ფაილი:Flag_of_Île-de-France.svg| ილ-დე-ფრანსის დროშა
ფაილი:Flag_of_Languedoc-Roussillon.svg| ლანგედოკი-რუსილონის დროშა
ფაილი:Flag_of_Limousin.svg| ლიმუზენის დროშა
ფაილი:Lorraine.svg| ლოთარინგიის დროშა
ფაილი:Flag of Midi-Pyrénées.svg| სამხრეთი პირენეების დროშა
ფაილი:Flag_of_Flemish_Region_(De_Vlaamse_Leeuw).svg| ნორდ-პა-დე-კალეს დროშა
ფაილი:Flag_of_Pays-de-la-Loire.svg|ლუარის რეგიონის დროშა
ფაილი:Flag_of_Picardie.svg|პიკარდიას დროშა
ფაილი:Poitou-Charentes flag.svg|პუატუ-შარანტის დროშა
ფაილი:Provence-Alpes-Côte-d'Azur flag.svg| პროვანსი-ალპები-ლაჟვარდოვანი ნაპირის დროშა
ფაილი:Rhône-Alpes flag.svg‎| რონა-ალპების დროშა

## ზღვისიქითა რეგიონების დროშები 

ფაილი:Snake Flag of Martinique.svg| მარტინიკის დროშა

კატეგორია:საფრანგეთის დროშები
*
ბლავე

**ბლავე** () — მდინარე საფრანგეთში. მიედინება ცენტრალური ბრეტანიდან და ჩაედინება ატლანტის ოკეანეში სამხრეთ სანაპიროსთან, ქალაქ ლორიენტთან ახლოს. მდინარის უმეტესი ნაწილი გაყვანილია არხად და გამოსადეგია სანაოსნოდ პატარა ნავებისათვის. ბლავე გახდა ბრეტანის არხთა სისტემის ერთ-ერთი მნიშვნელოვანი ნაწილი, მას შემდეგ, რაც სისტემის დასავლეთ მხარე მოშალა გელედანის ჰიდროელექტროსადგურის კაშხალის აშენებამ.

## რესურსები ინტერნეტში 
* http://www.geoportail.fr 
* The Blavet at the Sandre database
* NoorderSoft Waterways Database

კატეგორია:საფრანგეთის მდინარეები
არჟანი

**არჟანი** () — მდინარე საფრანგეთში. მდებარეობს ქვეყნის სამხრეთ ნაწილში. მის აუზს მთლიანად მოიცავს ვარის დეპარტამენტი. სიგრძე 116 კმ. აუზის ფართობი 2600 კმ².

მდინარე კვეთს კომუნებს: ვიდოუბენს, ლე მაის, როქვებრინ-სურ-არჯენსსა და ფრეიჯესს, შემდეგ ჩაედინება ხმელთაშუა ზღვაში ფრეიჯესთან ახლოს.

## მდინარე არჟანის შენაკადები 
* ბლავე 
* ენდრე
* ბრასქი
* ქარამი
** ისოლი
* ქასოლი
* რიბეროტი
* ფლორიეა
* ელი
* ნორტაბი

## რესურსები ინტერნეტში 
* http://www.geoportail.fr 
* The Argens at the Sandre database

კატეგორია:საფრანგეთის მდინარეები
საფრანგეთის ეროვნული ასამბლეა

150px|left|ეროვნული ასამბლეის სიმბოლო

**საფრანგეთის ეროვნული კრება** ან **ეროვნული ასამბლეა** () — საფრანგეთის პარლამენტის ქვედა პალატა. პალატის სხდომები იმართება პარიზის ბურბონთა სასახლეში, მდინარე სენის მარცხენა სანაპიროზე. შენობა აშენდა 1728 წელს, ხოლო დეპუტატები დასხდნენ 1798 წელს.

ასამბლეა შედგება 577 დეპუტატისგან, რომელთა არჩევა ხდება ხალხის მიერ 5 წლის ვადით მაჟორიტარული საარჩევნო სისტემის მეშვეობით. დეპუტატებს აკისრიათ ორმაგი როლი — ისინი თვალყურს ადევნებენ მთავრობის ქმედებებსა და ქმნიან ახალ კანონებს.

ეროვნული ასამბლეის პრეზიდენტი როგორც ყოვეთვის, არის წამყვანი პარტიის წარმომადგენელი. საფრანგეთის ასამბლეის მუშაობის ვადა 5 წლით განისაზღვრება, თუმცა პრეზიდენტს შეუძლია პარლამენტის დროზე ადრე დათხოვა.
[thumb|left|300px|ეროვნული ასამბლეის შენობა - [ბურბონთა სასახლე]]

## იხილეთ აგრეთვე 
* საფრანგეთის სენატი

## რესურსები ინტერნეტში 
* ოფიციალური მისამართი

კატეგორია:საფრანგეთის მთავრობა
კატეგორია:პარლამენტის ქვედა პალატები ქვეყნების მიხედვით
ფოთის დროშა

**ფოთის დროშა** — ფოთის თვითმმართველი ქალაქის სახელმწიფო სიმბოლო გერბთან ერთად. მიღებულია ქალაქ ფოთის საკრებულოს მიერ  2005 წელს,  რომლის ავტორია მხატვარ-ჰერალდიკოსი მამუკა გონგაძე.

## აღწერილობა
ქალაქ ფოთის დროშა მართკუთხა ფორმის, ვერტიკალურად ორ თანაბარ ნაწილად არის  გაყოფილი,  დამზადებულია ოქროსა და ლურჯი ფერის ქსოვილით. დროშის მარცხენა წილ ველზე გამოსახულია ლურჯი ჯვარი, ხოლო მარჯვენა ველზე ოქროსფერი ოქროს საწმისი. ქალაქ ფოთის დროშის სიგანის შეფარდება სიგრძესთან არის 3:5.

## რესურსები ინტერნეტში
* ფოთის მუნიციპალიტეტის დროშა და გერბი
* ფოთის ოფიციალური საიტი 

კატეგორია:საქართველოს მუნიციპალური დროშები
კატეგორია:ფოთი
ფოთის გერბი

**ფოთის გერბი** — ფოთის თვითმმართველი ქალაქის სახელმწიფო სიმბოლო დროშასთან ერთად. მიღებულია ქალაქ ფოთის საკრებულოს მიერ 2005 წელს, რომლის ავტორია მხატვარ-ჰერალდიკოსი მამუკა გონგაძე.

## აღწერილობა
გერბის ფარი ტალღოვანი ვერცხლის სარტყელით გაყოფილია ორ ნაწილად 
*I ნაწილი — მეწამულ ველზე ოქროს კოშკი ნახევრად ღია ჭიშკრით. I ნაწილს უჭირავს ფარის 2/3, 
*II ნაწილი — წარმოადგენს ლაჟვარდის ველს. II ნაწილს — 1/3.
გერბის ფარის ცენტრში მოთავსებულია მცირე ფარი — ლაჟვარდის ველზე ოქროს საწმისი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

გერბის ფარს უკან ჯვარედინად მოთავსებულია ორი ოქროს ღუზა.

გერბის ფარს გვერდებზე და ქვევით შემოყვება ვერცხლ-ლაჟვარდოვანი ბაფთა, რომლის ვერცხლის ველზე შავით ჩაწერილია  დევიზი — „**ფოთი**“.

## რესურსები ინტერნეტში
* ფოთის მუნიციპალიტეტის დროშა და გერბი
* ფოთის ოფიციალური საიტი 

კატეგორია:საქართველოს მუნიციპალური გერბები
კატეგორია:ფოთი
პაპის სასახლე (ავინიონი)

thumb|240px|სასახლის ერთ-ერთი ფასადი
240px|right|thumb|სასახლის გეგმა. შესრულებული 1914 წელს

**პაპის სასახლე** () — ისტორიისა და არქიტექტურის ძეგლი საფრანგეთში,  ქალაქ  ავნიონში. იუნესკოს მსოფლიო მემკვიდრეობის ძეგლი და ერთ-ერთი უდიდესი სასახლე ევროპაში. აქ იყო რომის პაპების რეზიდენცია 1309-1377 წწ.  პაპების ეს პერიოდი ცნობილია ავინიონის ტყვეობის სახელით.

## იხილეთ აგრეთვე 
* იუნესკოს მსოფლიო მემკვიდრეობის ძეგლები საფრანგეთში
* მსოფლიო მემკვიდრეობის ძეგლების სია ევროპაში

## გალერეა 

Image:La vie de saint Martial - Prédication du Christ devant saint Martial - Voûtain nord.JPG|
Image:La vie de saint Martial - détails Résurrection du fils de Nerva - Voûtain sud.JPG|
Image:La vie de saint Martial - Guérison de la fille d'Arnulfus - Voûtain sud.JPG|
Image:La vie de saint Martial - Miracle à Ahun - voûtain ouest.JPG|
Image:La vie de saint Martial - Remise du bâton de saint Pierre (détail) - Voûtain est.JPG|
Image:La vie de saint Martial - Résurrection du fils de Nerva et Miracle à Ahun - voûtains sud et ouest.JPG|
Image:4 anges - Cortège funèbre de saint Martial - registre médian.JPG|
Image:Chapelle saint Martial - mur ouest et porte.jpg|

## რესურსები ინტერნეტში 
* Official website  
* The Popes Palace, visit and report
* Visit the Pope's Palace and Avignon 
## სქოლიო
კატეგორია:საფრანგეთის სასახლეები
კატეგორია:მსოფლიო მემკვიდრეობის ძეგლები საფრანგეთში
კატეგორია:ციხესიმაგრეები ანბანის მიხედვით
ქუთაისის დროშა

მინი|მარჯვნივ|200 პქ|ქუთაისის დროშა
**ქუთაისის დროშა** - ქუთაისის თვითმმართველი ქალაქის სახელმწიფო სიმბოლო გერბთან ერთად. მიღებულია ქალაქ ქუთაისის საკრებულოს მიერ.

## აღწერილობა
ქალაქ ქუთაისის დროშა წარმოადგენს მართკუთხა ნაჭერს პროპორციით 2/3. დროშის ველი ოთხ თანაბარ ნაწილადაა გაყოფილი მარცხენა ზედა და მარჯვენა ქვედა მეოთხედები მუქი ლურჯია, ხოლო მარჯვენა ზედა და მარცხენა ქვედა მეოთხედები - მწვანე. ცენტრში შასმულია ოქროსფერი ჯვარი, რომლის კუთხეებთან კიდევ ოთხი, ასევე ოქროსფერი ჯვარია ჩასმული. 

## ფერების სიმბოლო
* **ოქროსფერი** - კეთილშობილებისა და სიდიადის სიმბოლო
* **მწვანე** -  თავისუფლებისა და იმედის სიმბოლო. 
* **მუქი ლურჯი** - ღირსების სიმბოლო.

## რესურსები ინტერნეტში
* ქუთაისის მუნიციპალიტეტის გერბი და დროშა

კატეგორია:საქართველოს მუნიციპალური დროშები
კატეგორია:ქუთაისი
პაპების ავინიონის ტყვეობა

[thumb|[პაპის სასახლე (ავინიონი)|პაპის სასახლე ავინიონში]]
**პაპების ავინიონის ტყვეობა** — 1309-1377 წწ. პერიოდი პაპობის ისტორიაში, როდესაც პაპების რეზიდენცია იმყოფებოდა არა რომში, არამედ ავინიონში. 1305 წელს რომის პაპი კლემენტ V, რომელიც ფრანგი იყო, კონკლავზე აირჩიეს საფრანგეთის მეფე ფილიპ IV-ის მხარდაჭერით (მასთან კონფლიქტში დამარცხდა წინა პაპი — ბონიფაციუს VIII). მას უწოდეს „ფრანგების პაპი“, რომელმაც 1309 წელს რეზიდენცია გადაიტანა ავინიონში, რითაც დაიწყო „პაპების ტყვეობა“, რომელიც 1377 წლამდე გაგრძელდა. 

ავინიონის პერიოდში რომის პაპები („ფრანგ პაპთა დინასტია“) გახდნენ:

* კლემენტ V (1305-1314)
* იოანე XXII (1316-1334)
* ბენედიქტე XII (1334-1342)
* კლემენტ VI (1342-1352)
* ინოკენტი VI (1352-1362)
* ურბან V (1362-1370)
* გრიგოლი XI (1370-1378)

ქალაქი, რომელიც პროვანსის გრაფს ეკუთვნოდა, კლემენტ VI-მ 1348 წელს გამოისყიდა პირად საკუთრებად. ავინიონში პაპები თავს უფრო დაცულად გრძნობდნენ, ვიდრე რომში, სადაც მწვავე კონფლიქტები მიდიოდა არისტოკრატიულ საგვარეულოებს შორის. ამასთან, იტალიის ცენტრში მდებარე პაპის ოლქი მაშინ ფაქტობრივად დაიშალა. პაპობის ისტორიაში ავინიონის პერიოდი ნაკლებად ჰგავს ნამდვილ ტყვეობას, უფრო სწორად ეს იყო პაპის თანამშრომლობა საფრანგეთის ძლიერ მეფეებთან. ამ დროის ყველა პაპი ფრანგი იყო, ფრანგული უმრავლესობა იყო კარდინალთა კოლეგიაშიც, რომელიც პაპს ირჩევდა. ბევრი კარდინალი მანამდე სამეფო კარზე მსახურობდა. პაპები მნიშვნელოვან დიპლომატიურ მისიებს ასრულებდნენ საფრანგეთის მეფის სასარგებლოდ, იყვნენ მისი ნების შემსრულებლები. ამ დროისთვის პაპობამ დაკარგა წინანდელი როლი ევროპის პოლიტიკურ ცხოვრებაში. თუმცა, როგორც შიდასაეკლესიო ინსტიტუტი, ის გაძლიერდა. პაპის ხელისუფლებამ ეკლესიაში ჭეშმარიტად მონარქიული ხასიათი შეიძინა. ამ დროიდან ეპისკოპოსები და აბატები აღარ ირჩეოდნენ ადგილობრივი სამღვდელოებისა და ბერების მიერ, მათ ნიშნავდა პაპი. მნიშვნელოვნად გაიზარდა პაპის ხაზინის შემოსავლები, შეიქმნა პაპის ადმინისტრაციის ცენტრალური ფინანსური ორგანო. თავისი კურიის უზომოდ გაზრდილი ბიუროკრატიული აპარატის მეშვეობით პაპები აკონტროლებდნენ საეკლესიო ცხოვრების ყველა სფეროს. იტალიელმა ჰუმანისტმა პეტრარკამ, რომელმაც მოინახულა ავინიონი და მკვახედ შეაფასა პაპის სასახლის არნახული ფუფუნება, ამ ქალაქში პაპის ყოფნა „ბაბილონის“ ტყვეობად დაახასიათა.

1377 წელს პაპმა გრიგოლ XI-მ იტალიური სამფლობელოების დაკარგვის შიშით ტახტი ისევ რომში გადაიტანა, მაგრამ იტალიურს და რომს ისევ ფრანგულსა და ავინიონს ამჯობინებდა.

## იხილეთ აგრეთვე 
* ფრანგი პაპების სია

## რესურსები ინტერნეტში 
* ავინიონის ტყვეობა
*  ავინიონელი პაპები 

## სქოლიო 
კატეგორია:საფრანგეთის ისტორია
კატეგორია:კათოლიკური ეკლესიის ისტორია
გრენობლი

**გრენობლი** () — ქალაქი და კომუნა სამხრეთ-აღმოსავლეთ საფრანგეთში, არის იზერის დეპარტამენტის ადმინისტრაციული ცენტრი. საფრანგეთის ალპების სამეცნიერო ცენტრი. მოსახლეობა 155 100 კაცი (2005).

## სქოლიო
კატეგორია:საფრანგეთის ქალაქები
ფრანგი პაპების სია

**ფრანგი პაპების სია** -  16 რომის პაპი იყო ფრანგული წარმოშობისა, ყველა მათგანი პაპის ტახტზე იმყოფებოდა მხოლოდ შუა საუკუნეების მეორე ნახევარში. მათგან შვიდი უშუალოდ პაპების ავინიონის ტყვეობის დროს  (სიაში 10-დან 16-მდე). 

## სია
# სილვესტერ II, 999—1003, (ჰერბერტ დ’ორილაკი).
# სტეფან IX, 1057—1058, (ფრიდრიხ ლოთარინგიელი).
# ნიკოლოზ II, 1058—1061, (ჟერარ დე შევრონი).
# ურბან II, 1088—1099, (ედ დე შატიიონი).
# კალიქსტუს II, 1119—1124, (გი ბურგუნდიელი).
# ურბან IV, 1261—1264, (ჟაკ პანტალეონ კურ-პალე).
# კლემენტ IV, 1265—1268, (გი ფულკუა ლე გრო).
# ინოკენტი V, 1276, (პიეტრო დი ტარანტასია).
# მარტინ IV, 1281—1284, (სიმონ მონპიე დე ბრიონი).
# **კლემენტ V, 1305—1314, (ბერტრან დე გო).**
# **იოანე XXII, 1316—1334, (ჟაკ დიუზი).**
# **ბენედიქტე XII, 1334—1342, (ჟაკ ფურნიე).**
# **კლემენტ VI, 1342—1352, (პიერ როჟე).**
# **ინოკენტი VI, 1352—1362, (ეტიენ ობერი).**
# **ურბან V, 1362—1370, (გილიომ დე გრიმორი).**
# **გრიგოლ XI, 1370—1378, (პიერ როჟე დე ბოფორი).**

## იხილეთ აგრეთვე 
*ესპანელი პაპების სია
*გერმანელი პაპების სია
*პორტუგალიელი პაპების სია
*ბერძენი პაპების სია

## რესურსები ინტერნეტში
*  ავინიონელი პაპები 
*
საფრანგეთის ადმინისტრაციული დაყოფა

**საფრანგეთის ადმინისტრაციული დაყოფა**― საფრანგეთი არის უნიტარული სახელმწიფო, რომელსაც აქვს მრავალდონიანი ადმინისტრაციული დაყოფა. იურიდიული სტატუსი გააჩნია რეგიონებს, დეპარტამენტებსა და კომუნებს. მათ გარდა, საფრანგეთში არსებობს ასევე კანტონები და რაიონები.

## რეგიონები
საფრანგეთი იყოფა 18 რეგიონად. 13 რეგიონი მეტროპოლიურია, ხოლო 5 არის ზღვისიქითა რეგიონი. საფრანგეთის რეგიონებს შორის ფართობით ყველაზე დიდია ახალი აკვიტანია 84 061 კმ², ხოლო ზღვისიქითა რეგიონებს შორის ყველაზე დიდია საფრანგეთის გვიანა 83 534 კმ²-ით. ავტონომია გააჩნია კორსიკას.

## დეპარტამენტები
რეგიონები იყოფა სპეციალურ ერთეულებად — დეპარტამენტებად, საფრანგეთი შედგება 102 დეპარტამენტისგან. ზოგიერთ ტერიტორიას ერთდროულად გააჩნია როგორც რეგიონის, ასევე დეპარტამენტის სტატუსი, ასეთებია მაიოტა (2011 წლიდან), მარტინიკა (2015) და კორსიკა (2018). ერთდროულად დეპარტამენტის და კომუნის სტატუსი აქვს პარიზს.

## კომუნები
ადგილობრივი თვითმმართველობის ერთეულს წარმოადგენს კომუნა. საფრანგეთში 34826 კომუნაა

## იხილეთ აგრეთვე
*საფრანგეთის რეგიონების სია
*საფრანგეთის კანტონები

## ინტერნეტ რესუსრსები 
*საფრანგეთის მუნიციპალიტეტების და რეგიონების საბჭოების ასოციაცია
* Local websites by region
პიერ გამარა

**პიერ გამარა** (; დ. 10 ივლისი, 1919, ტულუზა — გ. 20 მაისი, 2009, არჟანტოი) — ფრანგი  მწერალი.

## ბიოგრაფია
პიერ გამარა დაიბადა 1919 წელს ტულუზაში. სწავლის დასრულების შემდეგ დიდხანს პედაგოგიურ მოღვაწეობას ეწეოდა. მეორე მსოფლიო ომის დროს „წინააღმდეგობის“ მოძრაობაში ჩაება. ომის შემდეგ ჟურნალისტად მუშაობდა ჯერ ტულუზაში, ხოლო შემდეგ კი პარიზში, ჟურნალ „ევროპაში“. 1947 წელს გამოსცა რომანი *„ცეცხლოვანი სახლი“*, შემდეგ *„ღარიბი ბავშვები“*, *„სკოლის მასწავლებელი“*, *„სიმონის ცოლი“*, *„პირინეის რაფსოდია“*, *„მკვლელს — გონკურის პრემია“*. ნოველების კრებულებიდან გამოირჩევა *„ადამიანთა ხელები“*, *„მეთუნის სიყვარული“*. გამარას გამოქვეყნებული აქვს ლექსების კრებულებიც: *„ციხე-სიმაგრე არასის სიმღერა“*, *„სიყვარულის სიმღერა“*.

გამარას ნაწარმოებებში მოქმედება ძირითადად მშობლიური ლანგედოკის პეიზაჟების ფონზე იშლება. მწერალი დიდი სიყვარულით აღწერს სამხრეთის პატარა ქალაქებსა და მის მაცხოვრებლებს, გლეხების მძიმე ცხოვრებას. მისი გმირები უბრალო ადამიანები არიან.

გამარამ დაწერა შესანიშნავი, ჰუმანიზმით გაჟღენთილი პატარა ზღაპრები, რომლებიც ამაღლებულად უმღერიან სიყვარულს, თავისუფლებას, მეგობრობას და რომლებშიც გამოსჭვივის რწმენა ადამიანებისა და მათი მომავლისადმი.

გამარა გარდაიცვალა 2009  წლის 20 მაისს.

## ლიტერატურა
* ფრანგული ნოველა, ტომი 2; „საბჭოთა საქართველო“, გვ. 554, თბილისი, 1976;  

## სქოლიო
კატეგორია:ფრანგი რომანისტები
კატეგორია:ფრანგი პოეტები
კატეგორია:ფრანგული წინააღმდეგობის წევრები
კატეგორია:მწერლები ანბანის მიხედვით
კატეგორია:XX საუკუნის ფრანგი პოეტები
ქუთაისის გერბი

**ქუთაისის გერბი** — ქუთაისის თვითმმართველი ქალაქის სახელმწიფო სიმბოლო დროშასთან ერთად. გერბის ავტორია მხატვარ-ჰერალდიკოსი მამუკა გონგაძე.

## აღწერილობა
გერბის ფარი გადაკვეთილია და იყოფა 2 ნაწილად. 
*პირველ ნაწილი — უჭირავს ფარის 2/3, რომლის მწვანე ველზე ოქროს საწმისია გამოსახული.
*მეორე ნაწილი — უჭირავს ფარის 1/3. ლაჟვარდის ველზე გამოსახულია ანტიკური ოქროს ხომალდი.
გერბის ფარს ზემოთ მოთავსებულია ოთხკოშკიანი ქონგურიანი (ციხე-სიმაგრის ფორმის) საქალაქო ოქროს გვირგვინი.

გერბის ფარს გარს არტყია ვაზის ფოთლების ოქროს ორნამენტი.

გერბის ფარს ქვემოთ მოთავსებულია გერბის დევიზის მწვანე-ოქროს ბაფთა, რომლის მწვანე ოქროთი ჩაწერილია — „**ქუთაისი**“. დევიზის ორივე მხარეს გამოსახულია ოქროს ორი ჰერალდიკური ჯვარი.

## ფერების სიმბოლო
* **ოქროსფერი** - კეთილშობილებისა და სიდიდადის სიმბოლო
* **მწვანე** -  თავისუფლებისა და იმედის სიმბოლო. 
* **მუქი ლურჯი** - ღირსების სიმბოლო.

## რესურსები ინტერნეტში
* ქუთაისის მუნიციპალიტეტის გერბი და დროშა

კატეგორია:საქართველოს მუნიციპალური გერბები
კატეგორია:ქუთაისი
კატეგორია:გერბები ოქროს საწმისის გამოსახულებით
კატეგორია:გერბები გემის გამოსახულებით
კატეგორია:გერბები ვაზის გამოსახულებით
ნორის დეპარტამენტი

**ნორი** () — დეპარტამენტი ჩრდილოეთ საფრანგეთში. იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს.

## რესურსები ინტერნეტში 
* ნორის პრეფექტურის ოფიციალური საიტი 
* გენერალური საბჭო 
* ტურიზმის დეპარტამენტი 
* DMOZ 

კატეგორია:საფრანგეთის დეპარტამენტები
სენ-ჟერმენ-ლ’ოქსერუა

thumb|230px|სენ-ჟერმენ-ლ'ოქსერუა

'''სენ-ჟერმენ-ლ'ოქსერუა''' () — XII-XVI ს.ს. გოტიკური ეკლესია პარიზში, ლუვრის პირდაპირ. პირველი ნაგებობა აშენდა VII საუკუნის ბოლოს ან VIII საუკუნის დასაწყისში. 886 წელს დაარბიეს ნორმანდებმა და რობერტ დე პიომ გადააკეთა. XII საუკუნიდან ატარებს სენ-ჟერმენ ლ'ოქსერუას სახელწოდებას. ამ საუკუნეში და შემდეგ პერიოდებში აიგო ცალკეული ნაწილები (სამრეკლო, კლიროსი და სხვ.). განსაკუთრებით ცნობილია თავისი ფასადით და მინის მოხატულობით. როგორც სენის სანაპიროზე მდებარე ეკლესია 1991 წლიდან შეტანილია იუნესკოს მსოფლიო მემკვიდრეობის ძეგლების სიაში. 

## ლიტერატურა 
* *ალექსანდრე დიუმა* - დედოფალი მარგო; "ნაკადული", თბილისი, 1973; გვ. 706

კატეგორია:საფრანგეთის ეკლესიები
კატეგორია:მსოფლიო მემკვიდრეობის ძეგლები საფრანგეთში
კატეგორია:VII საუკუნის ეკლესიები
ქვემო რეინი

**ქვემო რეინი** — დეპარტამენტი საფრანგეთის აღმოსავლეთ ნაწილში, ელზასში.  

## ისტორია 
იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს.   

## გეოგრაფია 
ქვემო რეინის ფართობია 4755 კმ². 2006 წლის მონაცემებით დეპარტამენტის მოსახლეობა 1 079 013 ადამიანს შეადგენს და მას მეთვრამეტე ადგილი უკავია. 

აქ ყველაზე გავრცელებული ენაა ფრანგული და გერმანული. ქვემო რეინის მმართველია გი-დომინიკ კენელი.

## რესურსები ინტერნეტში 
*  General Council website 
*  Prefecture website 

კატეგორია:საფრანგეთის დეპარტამენტები
ნავარა

**ნავარა** შეიძლება იყოს:

*ნავარა — ესპანეთის ავტონომიური გაერთიანება
*ნავარის სამეფო — შუა საუკუნეების სამეფო პირენეებში
ეკიუ

150px|thumb|პირველი ეკიუ
**ეკიუ** — ფრანგული ოქროს ფული, რომელიც შემოიღო ლუდოვიკო IX-მ (1215-1270) მეფობის ბოლო წლებში. თავდაპირველად დაახლოებით 4 გრამს იწოდინა. იჭრებოდა 1653 წლამდე, მიშ შემდეგ ხმარებაში შემოვიდა ვერცხლის ეკიუ (1641-1793 წწ.). ეკიუ გაუჩინარდა საფრანგეთის რევოლუციის დროს.

## ლიტერატურა
* ალექსანდრე დიუმა - დედოფალი მარგო; "ნაკადული", თბილისი, 1973; გვ. 708

კატეგორია:ფრანგული ფულები
ან დე მონმორანსი

**ან დე მონმორანსი** (; დ. 15 მარტი, 1493 — გ. 12 ნოემბერი, 1567, პარიზი) — ფრანგი პოლიტიკური მოღვაწე, მარშალი, 1538 წლიდან კონეტაბლი (არმიის მთავარსარდალი). ჰუგენოტების ბრძოლის დროს კათოლიკების ერთ-ერთი ბელადი იყო. 1548 წელს მკაცრად ჩაახშო აჯანყება ბორდოში. მონმორანსი ანრი II-ის ფავორიტი გახლდა, მაგრამ მეფის გარდაცვალების მერე, კერძოდ 1559-60 წლებში გიზებმა ხელისუფლებას ჩამოაშორეს. ტახტზე შარლ IX-ის ასვლის შემდეგ (1560 წ.) ისევ დაუახლოვდა სამეფო კარს. მხარს უჭერდა ჰუგენოტების დასჯას. ჰუგენოტთა მეორე ომის დროს 1567 წელს სენ-დენთან მოკლეს.

## რესურსები ინტერნეტში
* ენციკლოპედია „ბრიტანიკა“
## სქოლიო
კატეგორია:დაბადებული 15 მარტი
კატეგორია:დაბადებული 1493
კატეგორია:გარდაცვლილი 12 ნოემბერი
კატეგორია:გარდაცვლილი 1567
კატეგორია:მონმორანსის დინასტია
კატეგორია:საფრანგეთის მარშლები
ალექსანდრე I (პაპი)

thumb|right|150px|ალექსანდრე I
**ალექსანდრე I** — რომის პაპი, რომის ეკლესიას სათავეში ედგა 105-115 წლებში.  წმინდანი, მართლმადიდებელი ეკლესია მოიხსენიებს 29 მარტს, კათოლიკური ეკლესია კი - 3 მაისს. იმპერატორ ადრიანეს ბრძანებით, ცოცხლად დაწვეს 115 წლის 3 მაისს.

## ლიტერატურა
*ალექსანდრე პარადისისი, ბალთაზარ კოსა, თბ., 1992

კატეგორია:რომის პაპები
კატეგორია:გარდაცვლილი 119
კატეგორია:II საუკუნის ქრისტიანი წმინდანები
კატეგორია:დაბადების წელი უცნობია
სიქსტუს I

thumb|right|150px|*სიქსტ I*
**სიქსტუს I** (, ) (დ. უცნობია — გ. 125) — რომის პაპი,  რომაელი წმინდანი, რომის ეკლესიას სათავეში ედგა 115–125 წლებში. პაპ ალექსანდრე I-ის შემდეგ. მის შემდეგ პაპის ტახტზე ავიდა ტელესფორუსი. 

## ლიტერატურა
*ალექსანდრე პარადისისი, ბალთაზარ კოსა, თბ., 1992

კატეგორია:რომის პაპები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 125
კატეგორია:II საუკუნის ქრისტიანი წმინდანები
კატეგორია:დაბადების წელი უცნობია
კატეგორია:რომში დაბადებულები
დორდონი

**დორდონი** — დეპარტამენტი საფრანგეთის დასავლეთ ნაწილში, აკვიტანიაში.  

## ისტორია 
იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
დორდონის ფართობია 9060 კმ². 2006 წლის მონაცემებით დეპარტამენტის მოსახლეობა 388,293 ადამიანს შეადგენს და მას 58-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 43 ადამიანს. 

აქ ყველაზე გავრცელებული ენაა ფრანგული. დორდონის მმართველია ბერნარდ კაზო.

დორდონის კოორდინატებია .

## რესურსები ინტერნეტში 
*  Préfecture website
*  Conseil général website 
*  Atlaspol website . Politics of Dordogne 
*  DordogneHomes.com 

კატეგორია:საფრანგეთის დეპარტამენტები
ტელესფორუსი (პაპი)

thumb|right|150px|ტელესფორუსი
**ტელესფორუსი** (დ. უცნობია — გ. 137) — რომის პაპი, ბერძენი წმინდანი, რომის ეკლესიას სათავეში ედგა 125–136 წლებში. პაპ სიქსტ I-ის შემდეგ. მის შემდეგ პაპის ტახტზე ავიდა ჰიგინიუსი. ბერძნული ეკლესია მოიხსენიებს 22 თებერვალს, ხოლო კათოლიკური ეკლესია 2 იანვარს. 

## იხილეთ აგრეთვე 
* ბერძენი პაპების სია

## ლიტერატურა
*ალექსანდრე პარადისისი, ბალთაზარ კოსა, თბ., 1992

კატეგორია:რომის პაპები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 137
კატეგორია:II საუკუნის ქრისტიანი წმინდანები
კატეგორია:კათოლიკური ეკლესიის წმინდანები
კატეგორია:ბერძენი პაპები
კატეგორია:დაბადების წელი უცნობია
ბოზალი

**ბოზალი** — სოფელი ახალქალაქის მუნიციპალიტეტში (სულდის სასოფლო თემი), მდებარეობს ახალქალაქის პლატოზე, კარწახის ტბის ჩრდილო-აღმოსავლეთით, ზღვის დონიდან 1950 მ-ზე. ახალქალაქიდან დაშორებულია 21 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 174 კაცი.

## ლიტერატურა 
## სქოლიო 
კატეგორია:ახალქალაქის მუნიციპალიტეტის სოფლები
დადეში

**დადეში** — სოფელი სამხრეთ საქართველოში, სამცხე-ჯავახეთის მხარის ახალქალაქის მუნიციპალიტეტში, სულდას ადმინისტრაციული ერთეულში.

მდებარეობს ახალქალაქის პლატოზე, მდინარე დადეშის ხევის (მურჯახეთისწყლის მარცხენა შენაკადი) მარცხენა მხარეს. ზღვის დონიდან 1800 მ-ზე, ახალქალაქიდან დაშორებულია 23 კმ-ით.

## დემოგრაფია
დადეშის ახლანდელი მოსახლეობა სომხურია. მათი წინაპრები აქ XIX საუკუნის 30-იან წლებში დასახლდნენ. 2014 წლის აღწერის მონაცემებით სოფელში ცხოვრობს 760 კაცი.

## ისტორია 
thumb|200px|left|სიმაგრე სოფელ დადეშთან
დადეში წყაროებში პირველად მოხსენიებულია XVI საუკუნეში. სოფლის ტერიტორია წინა ფეოდალური ხანიდანაა დასახლებული (აღმოჩენილია სამარხები, კერამიკული ნაწარმი). შემორჩენილია ადრინდელი და შუა ფეოდალური ხანის საყდრები, რომლებიც შემდეგში გადაუკეთებიათ. სოფლის სამხრეთით მდებარე გალავანს წინა და ადრინდელი ფეოდალური ხანის მშენებლობის კვალი ეტყობა. შემორჩენილია ადრე და შუაფეოდალური ხანის ეკლესიები.

მეფის რუსეთის ერთვერსიან რუკაზე მოხსენიებულია, როგორც „Куридадешъ“, ხოლო საბჭოთა ტოპოგრაფიულ რუკებზე — „Дадеши“.

## ლიტერატურა 
## სქოლიო 
კატეგორია:ახალქალაქის მუნიციპალიტეტის სოფლები
ალათუბანი

**ალათუბანი** (*ალათუმანი*) — სოფელი ახალქალაქის მუნიციპალიტეტში (კოჭიოს სასოფლო თემში), სამსრის ქედის დასავლეთ კალთაზე, მდინარე მეჯურის მარცხენა ნაპირზე. ზღვის დონიდან 1780 მ-ზე, ახალქალაქიდან დაშორებულია 21 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 388 ადამიანი.

## ლიტერატურა 
## სქოლიო
კატეგორია:ახალქალაქის მუნიციპალიტეტის სოფლები
აგანა

**აგანა** — სოფელი ახალქალაქის მუნიციპალიტეტში, კოჭიოს სასოფლო თემში, მდინარე ბარალეთისწყლის (მდინარე ფარავნის მარჯვენა შენაკადი) მარჯვენა ნაპირზე. ზღვის დონიდან 1780 მ–ზე, ახალქალაქიდან დაშორებულია 22 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 534 ადამიანი. 2024 წლის 20 ივლისს, სოფელში მდებარე XIX საუკუნის დაზიანებულ სომხურ ეკლესიაში კედლის შელესილობის ჩამოშლის შედეგად აღმოჩნდა ლაპიდარული წარწერა, რომელიც 984 წლით თარიღდება და მასში ბაგრატ III კურაპალატია მოხსენიებული.

აგანა იხსენიება „გურჯისტანის ვილაიეთის 1595 წლის დიდ დავთარში“, როგორც გურჯისტანის ვილაიეთის ხერთვისის ლივის ტყიანი ჯავახეთის ნაჰიეში. არქივისეულ სიებში სოფელი დასახელებულია: *Акана, Агана* სახელებით. სოფელი აღნუსხულია აგრეთვე ამიერკავკასიის მხარის მოსახლეობის 1886 წლის საოჯახო სიებში, რომლის მიხედვითაც იგი შედიოდა ტფილისის გუბერნიის ახალქალაქის მაზრის ბარალეთის უბანსა და ბარალეთის სასოფლო თემში: *Агана*. დატანილია რუკებზე: Агана [5-ти верст. карта: Д7], „გურჯისტანის ვილაიეთის რუკაზე“ (ასლანიკაშვილი, 1953).

გურჯისტანის ვილაიეთის დიდი დავთრის მიხედვით სოფელში ცხოვრობდა 13 კომლი. მურახასიეს გადასახადის მიხედვით იდგა 13 სახლი. კომლთა უფროსების უმეტესობას ერქვა ქართველებისათვის/ქრისტიანებისათვის დამახასიათებელი სახელი: აბრამ, ა(-ღ)დგომელა, გიორგი, ელია, ივანე, იორდან(ე), მამუკა, მახარებელ, მიქელი, ჩელება. სამგან მითითებულია მხოლოდ ნათესაური კავშირი, მაგალითად, „ლაზარეს შვილიშვილი“, „მიქელის შვილიშვილი“. მამის სახელებად გვხვდება: მიქელი, ყურა, მახარებელი. სოფელში არ იყვნენ მაღალი სოციალური ფენის წარმომადგენლები. კ. ზისერმანის მიხედვით კი სოფელში მდგარა 36 სახლი 307 მოსახლით. ისინი რეგისტრირებულნი იყვნენ როგორც სომეხი გრიგორიანები. ამიერკავკასიის მხარის მოსახლეობის 1886 წლის საოჯახო სიების მიხედვით აქ ცხოვრობდა 51 კომლი (409 მცხ.). მათგან მოსახლეობის უდიდესი ნაწილი (98%) იყო გრიგორიანი სომეხი (50 კომლი – 401 მცხ.) და მხოლოდ 1 კომლი იყო ქართველი (8 მცხ.).
სამეურნეო გადასახადზე მოდიოდა 9149 ახჩა, რაც გადასახადების საერთო რაოდენობის 92%-ია. მეურნეობის ძირითადი დარგები იყო: მემარცვლეობა (გადასახადის საერთო რაოდენობის 82%), შემდეგ მოდიოდა მეცხოველეობა: მესაქონლეობა (გადასახადები იონჯაზე, თივაზე). მნიშვნელოვან როლს ასრულებდა მეცხვარეობა. მასზე მოდიოდა მეცხოველეობის გადასახადის საერთო რაოდენობის 53%. შემდეგ მოდიოდა მეღორეობა (15%).

## ლიტერატურა 
* *დ. ნიკოლაიშვილი, დ. სართანია, ა. უჯმაჯურიძე, დ. კირთაძე, მ. კვეტენაძე.* მესხეთი ოსმალური დავთრების მიხედვით. „გურჯისტანის ვილაიეთის დიდი დავთარი", თბ., უნივერსალი, 2016, გვ. 18.
*Сводъ статистическихъ данныхъ, 1893.
*Зиссерман, 1870, გვ. 25: №232
*რუკა - 5-ти верст. карта: Д7 
*გურჯისტანის ვილაიეთის რუკა (*ასლანიკაშვილი,* 1953).

## სქოლიო
კატეგორია:ახალქალაქის მუნიციპალიტეტის სოფლები
კატეგორია:გურჯისტანის ვილაიეთის დიდ დავთარში მოხსენიებული სოფლები
დანიელ ტომპკინსი

**დანიელ ტომპკინსი** ( დ. 21 ივნისი, 1774 — გ. 11 ივნისი, 1825) — ამერიკელი პოლიტიკოსი, ნიუ-იორკის გუბერნატორი და აშშ-ის ვიცე-პრეზიდენტი.

## რესურსები ინტერნეტში
კატეგორია:აშშ-ის ვიცე-პრეზიდენტები
კატეგორია:ნიუ-იორკის გუბერნატორები
კატეგორია:დაბადებული  21 ივნისი
კატეგორია:დაბადებული 1774
კატეგორია:გარდაცვლილი  11 ივნისი
კატეგორია:გარდაცვლილი 1825
პეტკო ტოდოროვი

**პეტკო ტოდოროვი** - (დ. 26 სექტემბერი, 1879 – გ. 14 თებერვალი, 1916) — ბულგარელი მწერალი. პირველი ნაწარმოები 1894 წელს წელს გამოაქვეყნა. 1890–იანი წლებიდან ეზიარა სოციალურ იდეებს. 1900–იან წლების დასაწყისში გატაცებული იყო გერმანიის იდეალისტური ფილოსოფიით, განიცადა მოდერნიზმის გავლენა. ეკუთვნის მოთხრობათა კრებული "იდილიები" (1908), დრამები – "მშენებლები" (1902), "სტრახილი – საზარელი ჰაიდუკი" (1905), "პირველნი" (1907) და სხვა. მასვე ეკუთვნის ნაშრომი "სლავები და ბულგარული ლიტერატურა" (გამოქვეყნდა 1944 წელს).

## ლიტერატურა
კატეგორია:ბულგარელი მწერლები
კატეგორია:დაბადებული 1879
კატეგორია:გარდაცვლილი 1916
კატეგორია:მწერლები ანბანის მიხედვით
კარწახის ტბა

**კარწახის ტბა**, **ხოზაფინის ტბა** () — ტბა საქართველოსა და თურქეთის საზღვარზე. მდებარეობს ჯავახეთის ზეგანზე, მდინარე მტკვრის აუზში, ზღვის დონიდან 1799 მ სიმაღლეზე. სარკის ფართობი 26,3 კმ², აუზის ფართობი 158 კმ², საშუალო სიღრმე 0,7 მ, მაქსიმალური სიღრმე 1 მ, წყლის მოცულობა 19,3 მლნ. მ³. სახელმწიფო საზღვრით ტბა ორ ნაწილად იყოფა. ტბის ჩრდილო-აღმოსავლეთი ნაწილი საქართველოს ფარგლებშია, ხოლო სამხრეთ-დასავლეთი — თურქეთში. ტბის მიდამოებშია ბუნებრივი სუბალპური ტყე.

კარწახის ტბა წყლის ფრინველთა სამფლობელოა. მასზე აღრიცხულია 59 სახეობის ფრინველი, აქედან 20 წყალმცურავია. აქვე წეროებზე და ხუჭუჭა ვარხვებზე დაკვირვებაა შესაძლებელი. კარწახის ტბასა და მის შემოგარენში მთის სტეპებსა და გასტეპებულ მდელოებზე 2004 წელს აღმოაჩინეს საქართველოს ფლორაში აღწერილი ვარდისებრთა ოჯახის წარმომადგენელი Dasiphora fruticosa, რომელიც სხვაგან არსად გვხვდება საქართველოში.

კარწახის ტბა წარსულში ტბის კალმახით ყოფილა სავსე. დღეისათვის გვხვდება კობრი.

მახლობლად გაშენებულია სოფელი კარწახი.

ტბა აღწერილი აქვს ვახუშტი ბატონიშვილს ნაშრომში „საქართველოს გეოგრაფია“:

## სქოლიო
კატეგორია:სამცხე-ჯავახეთის მხარის ტბები
კატეგორია:თურქეთის ტბები
კატეგორია:ტბები ანბანის მიხედვით
ელბრიჯ ჯერი

**ელბრიჯ ტომას ჯერი** ( დ. 17 ივლისი, 1744 — გ.  23 ნოემბერი, 1814) — ამერიკელი სახელმწიფო მოღვაწე და დიპლომატი. აშშ-ის მე-5 ვიცე-პრეზიდენტი 1813 წლიდან 1814 წელს გარდაცვალებამდე.

## რესურსები ინტერნეტში
კატეგორია:აშშ-ის ვიცე-პრეზიდენტები
კატეგორია:მასაჩუსეტსის გუბერნატორები
კატეგორია:აშშ-ის წარმომადგენელთა პალატის წევრები
კატეგორია:დაბადებული 17 ივლისი
კატეგორია:დაბადებული 1744
კატეგორია:გარდაცვლილი  23 ნოემბერი
კატეგორია:გარდაცვლილი 1814
კატეგორია:აშშ-ის დამფუძნებელი მამები
ვარგავი

**ვარგავი** — სოფელი სამხრეთ საქართველოში (სამცხე-ჯავახეთის მხარე), ასპინძის მუნიციპალიტეტში, ადმინისტრაციული ერთეულის ცენტრი (სოფლები: ვარგავი, თოკი). 

მდებარეობს ახალქალაქის პლატოს ჩრდილო-დასავლეთ ნაწილში, ზღვის დონიდან 1720 მეტრზე. ასპინძიდან დაშორებულია 32 კილომეტრით. სოფლის მიდამოებშია ტუფის საბადო.
## ისტორია
1595 წლის „გურჯისტანის ვილაიეთის დიდ დავთარში“ ვარგავი ოსმალთაგან დაპყრობილი ჯავახეთის გაუკაცრიელებულ სოფლად არის მოხსენიებული. მაშინ იგი შედიოდა ხერთვისის ლივის ტყიანი ჯავახეთის ნაჰიეში და გადასახადად ჰქონდა შეწერილი 3000 ახჩა. სოფელში ამჟამად მცხოვრები გვარები (შეშაბერიძე, ლაზარაშვილი, თარხნიშვილი, თამაზაშვილი, დათიაშვილი, დავლაშერიძე) აქ XIX საუკუნის I ნახევარში დასახლდნენ, მაშინ იგი უკვე ნასოფლარი იყო.

ვარგავში არის გვიანდელი ხანის ეკლესიის ნანგრევი, ე. წ. იესოს გული, რომელსაც არავითარი მორთულობა არ აქვს, სასაფლაო სამია: ქართველების, „ფრანგების“ (კათოლიკური) და სომხების. სოფლის ჩრდილო-დასავლეთით „პატარა“ და „დიდი სერებია“ გალავნიანი ნასახლარების ნანგრევები. შემორჩენილია ასევე შეშაბერიძეების ტრადიციული სახლი დარბაზის ნაშთით. სოფელში არის 2002 წელს ძველი ეკლესიის სიახლოვეს აგებული მარიამ დედუფლის სახელობის ლათინურ-კათოლიკური ტაძარი.

## დემოგრაფია
2014 წლის აღწერის მონაცემებით სოფელში ცხოვრობს 53 კაცი.

## ლიტერატურა 
## სქოლიო 
კატეგორია:ასპინძის მუნიციპალიტეტის სოფლები
აწყვიტა

**აწყვიტა** — სოფელი სამხრეთ საქართველოში, სამცხე-ჯავახეთის მხარის ასპინძის მუნიციპალიტეტში. თემის ცენტრი.

## დემოგრაფია
2014 წლის აღწერის მონაცემებით სოფელში ცხოვრობს 466 კაცი.

## სქოლიო 
კატეგორია:ასპინძის მუნიციპალიტეტის სოფლები
ჟირონდა

**ჟირონდა** — დეპარტამენტი საფრანგეთის დასავლეთ ნაწილში, აკვიტანიაში.  

## ისტორია 
იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
ჟირონდის ფართობია 10,000 კმ². 2006 წლის მონაცემებით დეპარტამენტის მოსახლეობა 1,393,758 ადამიანს შეადგენს და მას 9-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 139 ადამიანს. 

აქ ყველაზე გავრცელებული ენაა ფრანგული. ჟირონდის მმართველია ფილიპე მადრელი.

ჟირონდის კოორდინატები .

## რესურსები ინტერნეტში 
*  General Council website  
*  Prefecture website 

კატეგორია:საფრანგეთის დეპარტამენტები
თმოგვი (ასპინძის მუნიციპალიტეტი)

**თმოგვი** (*ყოფილი* ***მარგასთანი***) — სოფელი სამხრეთ საქართველოში, სამცხე-ჯავახეთის მხარის ასპინძის მუნიციპალიტეტში, ნაქალაქევის თემში. 2014 წლის აღწერის მონაცემებით სოფელში ცხოვრობს 301 კაცი.

## ისტორიული ძეგლები
თმოგვი იყო ქართველ დიდგვაროვანთა საგვარეულოს — თმოგველების სოფელი. სოფელში შემორჩენილია თმოგვის ციხე, რომელიც IX-X საუკუნეებში ციხე-ქალაქს წარმოადგენდა. სოფლის მიმდებარე ტერიტორიაზეა ბერისხევი და ბერთაყანა — კლდეში ნაკვეთი გამოქვაბულები, ზედა თმოგვის ეკლესია.

## იხილეთ აგრეთვე
*გიორგიწმინდის ეკლესია

## ლიტერატურა 
## სქოლიო
კატეგორია:ასპინძის მუნიციპალიტეტის სოფლები
არეჟი (მრავალმნიშვნელოვანი)

ტოპონიმი **არეჟი** შეიძლება აღნიშნავდეს:

* არეჟი — დეპარტამენტი საფრანგეთში
* არეჟი — მდინარე ანდორასა და საფრანგეთში
ჯონ კელჰუნი

**ჯონ კოლდუელ კელჰუნი** ( დ. 18 მარტი, 1782 — გ. 31 მარტი, 1850) — ერთ-ერთი გავლენიანი პოლიტიკოსი აშშ-ის ისტორიაში, მონათმფლობელი შტატების მთავარი იდეოლოგი და მათი ინტერესების ლობისტი ფედერალურ მთავრობაში. პირველი ვიცე-პრეზიდენტი, ვინც დამოუკიდებლობის გამოცხადების შემდეგ დაიბადა და პირველი, ვინც თანამდებობიდან გადადგა. მისი იდეები გამოყენებულ იქნა სამხრეთი შტატების სეცესიის დასასაბუთებლად და კონფედერაციული შტატების შესაქმნელად.   

## რესურსები ინტერნეტში
* 
* 

კატეგორია:აშშ-ის ვიცე-პრეზიდენტები
კატეგორია:აშშ-ის სახელმწიფო მდივნები
კატეგორია:აშშ-ის ომის მდივნები
კატეგორია:აშშ-ის სენატორები
კატეგორია:აშშ-ის წარმომადგენელთა პალატის წევრები
კატეგორია:დაბადებული 18 მარტი
კატეგორია:დაბადებული 1782
კატეგორია:გარდაცვლილი  31 მარტი 
კატეგორია:გარდაცვლილი 1850
სერგი (ჩეკურიშვილი)

**მიტროპოლიტი სერგი** (ერისკაცობაში — *ზურაბ ნიკოლოზის ძე ჩეკურიშვილი*; დ. 13 აპრილი, 1959, რუსთავი  — გ. 19 სექტემბერი, 2021) — საქართველოს მართლმადიდებელი ეკლესიის მღვდელმთავარი, ნეკრესის ეპარქიის მიტროპოლიტი; ანგელოზის დღე —  (წმიდა სერგი რადონეჟელის ხსენება); კათედრა ნეკრესში, ყვარელში და ლაგოდეხში, რეზიდენცია ყვარელში და ლაგოდეხში.

## ბიოგრაფია
მიტროპოლიტი სერგი, ერისკაცობაში ზურაბ ნიკოლოზის ძე ჩეკურიშვილი, დაიბადა 1959 წლის 13 აპრილს ქ. რუსთავში. 1975 წელს დაამთავრა რუსთავის N6 საშუალო სკოლა. იყო საქართველოს ჭაბუკთა ნაკრების წევრი. 1979-1981 წლებში იმყოფებოდა საბჭოთა არმიის რიგებში. 1981 წლიდან ზურაბ ჩეკურიშვილი სწავლობდა ხარკოვის პედაგოგიურ ინსტიტუტში. ინსტიტუტში სწავლის პერიოდში იგი სერიოზულად დაინტერესდა მართლმადიდებლური სარწმუნოებით. 1985 წელს უწმიდესისა და უნეტარესის, სრულიად საქართველოს კათოლიკოს-პატრიარქის ილია II-ის ლოცვა-კურთხევით ზურაბ ჩეკურიშვილმა სწავლა განაგრძო მოსკოვის სასულიერო სემინარიაში, 1986 წლიდან იგი მორჩილად გადავიდა მოსკოვის წმიდა სამების სერგის ლავრაში. 1987 წლის 13 აპრილს მორჩილი ზურაბი აღკვეცეს ბერად და წმიდა სერგი რადონეჟელის პატივსაცემად უწოდეს სახელი სერგი. სულ მალე იგი ჯერ ბერდიაკვნად, ხოლო 1988 წელს მღვდელ-მონაზვნად აკურთხეს. უწმიდესისა და უნეტარესის, სრულიად საქართველოს კათოლიკოს-პატრიარქის ილია II-ის ლოცვა-კურთხევით დაინიშნა საფარის მონასტრის წინამძღვრად. მღვდელმონაზონმა სერგიმ საფარის მონასტერში ბევრი იღვაწა რწმენისა და ცოდნის აღორძინებისათვის. უწმიდესისა და უნეტარესის ილია II-ის ლოცვა-კურთხევით იგი აყვანილ იქნა არქიმანდრიტის ხარისხში (1991 წ.), ხოლო 1992 წლის 21 დეკემბერს საქართველოს მართლმადიდებელი ეკლესიის წმიდა სინოდმა არქიმანდრიტი სერგი ახალციხისა და სამცხე-ჯავახეთის ეპისკოპოსად გამოირჩია. 25 დეკემბერს, კვირას სვეტიცხოვლის საპატრიარქო ტაძარში მოხდა მისი ეპისკოპოსად ხელდასხმა. 1992 წელს მეუფე სერგი დაინიშნა წმიდა გრიგოლ ხანძთელის სახელობის ახალციხის სემინარიის რექტორად. 1995-2002 წლებში იყო საქართველოს საპატრიარქოს სატელევიზიო გადაცემათა შემოქმედებითი ჯგუფის ხელმძღვანელი. 1996 წელს საქართველოს მართლმადიდებელ სამოციქულო ეკლესიაში ერთგული სამსახურისათვის იგი აღყვანილ იქნა მთავარეპისკოპოსის ხარისხში. 1997 წლის 14 ნოემბრიდან მთავარეპისკოპოსი სერგი გადაყვანილ იქნა ნეკრესის ეპარქიის მმართველად. ნეკრესის ეპარქია ერთ-ერთი უძველესია საქართველოს მართლმადიდებელ ეკლესიაში. 1995 წელს აღდგა ნეკრესის ეპარქია, რომელსაც 2002 წლის 17 ოქტომბრის წმიდა სინოდის განჩინებით ეწოდა ნეკრესისა და ჰერეთის ეპარქია. მეუფე სერგი 17 ნოემბერს ჩავიდა ეპარქიაში. ამ დროს ეპარქიაში მოქმედი იყო რამდენიმე ეკლესია და სამლოცველო სახლი. 

2000 წლის 28 ნოემბერს საქართველოს მართლმადიდებელ სამოციქულო ეკლესიაში ერთგული სამსახურისათვის მეუფე სერგის მიებოძა მიტროპოლიტობა, ხოლო 2007 წლის 25 დეკემბერს იგი დაჯილდოვდა წმიდა გიორგის პირველი ხარისხის ორდენით.

გარდაიცვალა 2021 წლის 19 სექტემბერს კორონავირუსით გამოწვეული ინფექციის შედეგად.

## იხილეთ აგრეთვე 
*საქართველოს ეკლესიის წმინდა სინოდი

## რესურსები ინტერნეტში
*patriarchate.ge // მაღალყოვლადუსამღვდელოესი სერგი

## სქოლიო
კატეგორია:დაბადებული 13 აპრილი
კატეგორია:დაბადებული 1959
კატეგორია:გარდაცვლილი 19 სექტემბერი
კატეგორია:გარდაცვლილი 2021
კატეგორია:ქართველი ეპისკოპოსები
კატეგორია:COVID-19-ის პანდემიით გარდაცვლილები საქართველოში
ლანგარუსი

**ლანგარუსი** (დ. ? ―  გ. ძვ. წ. 335) — აგრიანელების მეფე, ალექსანდრე დიდის მეგობარი და მოკავშირე. ალექსანდრეს ბალკანეთის კამპანიის დროს ლანგარუსი მას ახლდა.  მან მნიშვნელოვანი დახმარება გაუწია მაკედონელს აუტარიატელების დამარცხებით, რომლებიც აპირებდნენ მის არმიას დასხმოდნენ თავს პელიუმისკენ მიმავალ გზაზე. (იხ. პელიუმის ბრძოლა) ამ დახმარების გამო ალექასნდრე ლანგარუსს თავის ნახევარ დის კინანას ცოლად გაყოლებას შეპირდა, თუმცა ლანგარუსი უკან დაბრუნებისას ავად გახდა და გარდაიცვალა.

## ლიტერატურა 
*უილიამ სმიტი - ბერძნულ-რომაული ბიოგრაფიის და მითოლოგიის ლექსიკონი, გვ.717
*არიანე – *ალექსანდრეს კამპანიები*

## სქოლიო 
კატეგორია:ალექსანდრე მაკედონელის გენერლები
კატეგორია:გარდაცვლილი ძვ. წ. 335
კატეგორია:დაბადების წელი უცნობია
ლო და გარონა

**ლო და გარონა** — დეპარტამენტი საფრანგეთის სამხრეთ ნაწილში, აკვიტანიაში.  

## ისტორია 
იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
ლო და გარონას ფართობია 5361 კმ². 1999 წლის მონაცემებით დეპარტამენტის მოსახლეობა 305,380 ადამიანს შეადგენს და მას 72-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 57 ადამიანს. 

აქ ყველაზე გავრცელებული ენაა ფრანგული. ლო და გარონის მმართველია პიერ კამანი.

ლო და გარონის კოორდინატები .

## რესურსები ინტერნეტში 
*  Prefecture website 
*  General Council website 

კატეგორია:საფრანგეთის დეპარტამენტები
ანდრე სტილი

**ანდრე სტილი** (; დ. 1 აპრილი, 1921 — გ. 3 სექტემბერი, 2004) — ფრანგი ნოველისტი, ჟურნალისტი, რომანისტი და საზოგადო მოღვაწე.

## ბიოგრაფია 
ანდრე სტილი დაიბადა 1921 წელს. ლიტერატურული მოღვაწეობა  ჟურნალისტობით  დაიწყო ფრანგული „წინააღმდგეგობის“ წლებში. იგი ავტორია რომანებისა: „პირველი დარტყმა“, „ჩვენ ერთმანეთი ხვალ გვეყვარება“. რომანებში სტილი ეხება ეპოქის აქტუალურ მოვლენებს და ასახავს საფრანგეთის მუშათა კლასის ცხოვრებას, მის გაჭირვებას, ბრძოლას, მისწრაფებებსა და იდეალებს.

მოთხრობათა და ნოველების კრებულებიდან აღსანიშნავია: „სენა“ გავიდა ზღვაში და ათი სხვა მოთხრობა მშვიდობის დასაცავად“, „ბედნიერების საკითხი დასმულია“, „ტკივილი“ და სხვა.

სტილი გარდაიცვალა 2004 წლის 3 სექტემბერს ქალაქ კამელაში.

## ლიტერატურა 
* ფრანგული ნოველა, ტომი 2; „საბჭოთა საქართველო“, თბილისი, 1976; გვ. 554.

## სქოლიო
კატეგორია:ფრანგი რომანისტები
კატეგორია:ფრანგი ჟურნალისტები
კატეგორია:დაბადებული 1921
კატეგორია:გარდაცვლილი 2004
კატეგორია:ფრანგული წინააღმდეგობის წევრები
კატეგორია:მწერლები ანბანის მიხედვით
ივ ფარჟი

**ივ ფარჟი** (; დ. 19 აგვისტო, 1899 — გ. 30 მარტი, 1953) —  ფრანგი  ჟურნალისტი და პოლიტიკოსი.

## ბიოგრაფია
ივ ფარჟი დაიბადა 1899 წლის 19 აგვისტოს სალონ-დე-პროვანსში. 1927–1931 წლებში მაროკოში ცხოვრობდა. საფრანგეთში დაბრუნების შემდეგ ეწეოდა ჟურნალისტურ საქმიანობას  გრენობლსა და ლიონში. საფრანგეთის ოკუპაციის წლებში აქტიურ მონაწილეობას იღებდა "წინააღმდეგობის" მოძრაობაში.

1948 წლიდან ფარჟი ერთ-ერთი ორგანიზატორი და სულისჩამდგმელია მშვიდობის დაცვის მოძრაობისა საფრანგეთში. 1952 წელს მან მიიღო საერთაშორისო ლენინური პრემია "ხალხთა შორის მშვიდობის განმტკიცებისათვის". რამდენიმეჯერ იყო საბჭოთა კავშირში.

ფარჟს დაწერილი აქვს რამდენიმე საინტერესო წიგნი: *"ჯოტო - ადრინდელი რენესანსის მხატვარი"*, *"პური და კორუფცია"*, *"ჰიტლერის ომი გრძელდება"* და უამრავი სტატია, რომლებშიც განხილულია ეპოქის საჭირბოროტო და მტკივნეული საკითხები: *"რესპუბლიკას საფრთხე მოელის"*, *"მშვიდობა აუცილებელია"* და სხვა. იგი ავტორია მოთხრობებისა და ნოველების, რომლებიც იბეჭდებოდა ფრანგულ ჟურნალ-გაზეთებში.

ფარჟი დაიღუპა 1953 წლის 31 მარტს საავტომობილო კატასტროფაში, ქალაქ თბილისში.

## ლიტერატურა
* ფრანგული ნოველა, ტომი 2; "საბჭოთა საქართველო", თბილისი, 1976; გვ. 555

## სქოლიო
კატეგორია:დაბადებული 1899
კატეგორია:გარდაცვლილი 1953
კატეგორია:ფრანგი ჟურნალისტები
კატეგორია:ფრანგი პოლიტიკოსები
კატეგორია:ფრანგული წინააღმდეგობის წევრები
სიმონე სიმონსი

**სიმონე სიმონსი** (დ. 17 იანვარი, 1985, ჰოენსბროკი, ნიდერლანდები) — ჰოლანდიელი კოლორატურული მეცო-სოპრანოა, რომელიც ჰოლანდიური სიმფონიური მეტალ ჯგუფ ეპიკის მთავარი ვოკალისტია.

სიმონეს მუსიკის მიმართ ინტერესი 10 წლის ასაკში გაუჩნდა, და მას შემდეგ, რაც პირველად მოისმინა Nightwish-ის ალბომი *Oceanborn*, მან დაიწყო კლასიკური სიმღერის შესწავლა.

სანამ ეპიკაში მოხვდებოდა, ის მღეროდა ქოროში, რამდენიმე თვის განმავლობაში, 2002 წელს. მანამდე ეპიკა-ს გიტარისტი მარკ იენსენი მისი შეყვარებული იყო. ისინი ერთად წერენ ტექსტებს ჯგუფისათვის. სიმონემ რამდენიმეჯერ შეასრულა სიმღერები ამერიკულ პაუერ მეტალ ჯგუფ Kamelot-თან ერთად. ამ ჯგუფის პიანისტი, ოლივერ პალოტაი სიმონეს ამჟამინდელი შეყვარებულია. სიმონეს საყვარელი სიმღერაა Reprendo mai più, რომელსაც ემმა შაპლინი ასრულებს.

## დისკოგრაფია
***ეპიკასთან ერთად:***

### დემოები
*2002: *Cry for the Moon*

### სტუდიური ალბომები
*2003: *The Phantom Agony*
*2005: *Consign to Oblivion*
*2007: *The Divine Conspiracy*
*2009: *Design Your Universe*

### სინგლები
*The Phantom Agony (2003)
*Feint (2004)
*Cry for the Moon (2004)
*Solitary Ground (2005)
*Quietus (Silent Reverie) (2005)
*Never Enough (2007)
*Chasing the Dragon (2008)
*Unleashed (2009)
*This is the Time (2010)

### სხვა ჩანაწერები
*2004: *We Will Take You With Us*
*2005: *The Score - An Epic Journey*
*2006: *The Road to Paradiso*
*2009: *The Classical Conspiracy*

### კლიპები
*2003: The Phantom Agony
*2004: Feint
*2005: Solitary Ground
*2005: Quietus
*2007: Never Enough
*2009: Unleashed

### სტუმრად ჯგუფებში
* Aina — ალბომი: Days of Rising Doom (2003).
* Kamelot — ალბომი The Black Halo, სიმღერა: «The Haunting (Somewhere in Time)», გადაღებულია კლიპშიც. (2005).
* Kamelot — ალბომი Ghost Opera, სიმღერები: «Blücher» და «Season’s End» (2007).
* Kamelot — ალბომი One Cold Winter’s Night — live-CD, სიმღერა: «The Haunting (Somewhere in Time)».
* Primal Fear — ალბომი New Religion სიმღერა: «Everytime It Rains» (2007).
* Ayreon — ალბომი 01011001, სიმღერა: «Web of Lies» (2008).
* Xystus & US Concert — ალბომი Equilibrio, სიმღერები «Act 1 — My Song of Creation», «Act 2 — Destiny Unveiled» და «Act 2 — God of Symmetry» (2008).
* Sons of Seasons — ალბომი Gods of Vermin, სიმღერები: «Fallen Family», «Fall Of Byzanz» и «Wintersmith» (2009).

## სქოლიო 
კატეგორია:ნიდერლანდელი მომღერლები
კატეგორია:დაბადებული 1985
კატეგორია:დაბადებული 17 იანვარი
კატეგორია:ცოცხალი ადამიანები
საფრანგეთის ფეხბურთი

**საფრანგეთის ფეხბურთი**, წარმოებს საფრანგეთის ფეხბურთის ფედერაციის მიერ (*Fédération Française de Football*, ან *FFF*). FFF ხელმძღვანელობს როგორც კაცთა, ასევე ქალთა საფეხბურთო ნაკრებებს.

პირველი კლუბი საფრანგეთში 1863 წელს შეიქმნა.
ჯავახეთის ზეგანი

**ჯავახეთის ზეგანი** — ვულკანური ზეგანი სამხრეთ საქართველოში. 

ჯავახეთის ვულკანური ზეგანი ძირითადად აგებულია ეფუზიური ქანებით. მის ზედაპირზე ფართოდაა გავრცელებული ზედა პლიოცენური დოლერიტული განფენები, რომლის საგებშიც განლაგებულია ნეოგენური ასაკის გოდერძის ვულკანოგენური წყება. ალაგ-ალაგ გავრცელებულია ტბიური ნალექებიც. რელიეფში დომინირებს 1500-2200 მ სიმაღლეზე აზიდული ვაკეები, რომლებიც გართულებულია ტბებით და ჭაობებით მოფენილი ტაფობ-ქვაბულებითა და მდინარეების კანიონისებრი ხეობებით. ზეგნის ჩრდილოეთ და სამხრეთ-დასავლეთ ნაწილში, რელიეფში ლავების დანაოჭების შედეგად განვითარებულია სერები და ხეობები (აზმანის, მურაკვალის, ტაბისყურის, კოდალის სერები, ზემო ქციის ხეობები, ტაბისყურის ქვაბული).

ჰავა ზომიერად ნოტიოდან მთიანეთის მშრალ კლიმატზე გარდამავალია. ზამთარი ცივი და მცირეთოვლიანია. საშუალო წლიური ტემპერატურა 4-6 °C შეადგენს, იანვარში -5°C-დან -10°C-მდე მერყეობს, ხოლო ივლისში 15-16°C-ს აღწევს. აბსოლუტური მინიმუმი -34°C-დან -41°C-მდე ეცემა, ხოლო აბსოლუტური მაქსიმუმი 30-35°C-მდე ადის. წლიური ნალექების რაოდენობა 600-750 მმ-ია. 

ჰიდროგრაფიული ქსელი მდინარეებითა (მტკვარი, ფარავანი, ქცია, ბარალეთისწყალი და სხვა) და ლავური ვოკლუზებით არის წარმოდგენილი. მდინარეები ზედა დინებაში მცირე ვარდნით ხასიათდება, ხოლო ქვედა დინებაში კი - დიდით. ტბების უმრავლესობა გამდინარე და მტკნარია, მხოლოდ კარწახის ტბა შეიცავს მომლაშო წყალს. წყაროები გამოირჩევა დიდი დებიტით, დაბალი ტემპერატურითა და მტკნარი წყლით.

რეგიონში გავრცელებულია მთის სტეპური მცენარეულობა და მდელოს ბალახეული საფარი. ალაგ-ალაგ ხელოვნურად გაშენებული ტყეებია. ფლორა და ფაუნა მდიდარია ბორეალური ელემენტებით.

ცხოველთა სამყაროდან ძირითადად გავრცელებულია — ტურა, მელა, ხოლო ფრინველთა სამყაროდან  — გნოლი, კავკასიური როჭო, კაკაბი, მწყერი, კასპიური შურთხი, გარეული იხვი, მტრედი და სხვა. ტბებსა და მდინარეებში მრავლადაა თევზის სახეობები, როგორიცაა კალმახი, ქაშაპი, ხრამული, ფრიტა, კობრი, მტკვრის წვერა და სხვა.

ფაილი:მდ. ფარავანი ფარავნის ტბასთან.jpg|ჯავახეთის მტკვარი ფარავნის ტბასთან
ფაილი:Javakhetian plateau (1).jpg|ლანდშაფტი ფარავნის ტბასთან
ფაილი:Javakhetian plateau (3).jpg|ჯავახეთი. ლანდშაფტი
ფაილი:მდ. ფარავანი ნასოფლარ ნაისასთან.jpg|ჯავახეთის მტკვარი ნაისასთან
ფაილი:Javakhetian plateau (5).jpg|ლანდშაფტი სოფელ ბარალეთთან

## ლიტერატურა
* კუკური მეტრეველი, ჯავახეთი, თბ. 2010, ISBN 978-9941-0-3008-6

კატეგორია:საქართველოს ზეგნები